ಪೋರ್ಟ್‌ಮ್ಯಾನ್‌ ತನ್ನ 4ನೇ ವಯಸ್ಸಿನಲ್ಲಿಯೇ ನೃತ್ಯಾಭ್ಯಾಸ ಪ್ರಾರಂಭಿಸಿದ್ದಳು. ಅಲ್ಲದೇ ಸ್ಥಳೀಯ ನೃತ್ಯತಂಡಗಳಲ್ಲಿ ಭಾಗವಹಿಸುತ್ತಿದ್ದಳು. ಅವಳು 10 ವರ್ಷದವಳಾಗಿರುವಾಗ, ರೆವಲೊನ್‌ ಪ್ರತಿನಿಧಿಯು ಅವಳನ್ನು ಬಾಲ್ಯದಲ್ಲೇ ರೂಪದರ್ಶಿಯಾಗುವಂತೆ ಕೇಳಿದ್ದರು. ಆದರೆ ಅವಳು ನಟನೆಯಲ್ಲಿ ಗಮನ ಹರಿಸುವುದಕ್ಕಾಗಿ ಈ ಅವಕಾಶವನ್ನು ತಿರಸ್ಕರಿಸಿದಳು. ಒಂದು ಪತ್ರಿಕಾ ಸಂದರ್ಶನದಲ್ಲಿ ಪೋರ್ಟ್‌ಮ್ಯಾನ್‌, "ತಾನು ಇತರ ಮಕ್ಕಳಿಗಿಂತ ಭಿನ್ನವಾಗಿದ್ದೆ. ನಾನು ಮಹತ್ವಾಕಾಂಕ್ಷಿಯಾಗಿದ್ದು, ಏನನ್ನು ಇಷ್ಟಪಡುತ್ತೇನೆ ಎನ್ನುವುದು ನನಗೆ ತಿಳಿದಿತ್ತು. ಅದಕ್ಕಾಗಿ ನಾನು ತುಂಬಾ ಕಷ್ಟಪಟ್ಟು ಕೆಲಸ ಮಾಡುತ್ತಿದ್ದೆ. ಅಲ್ಲದೇ ತುಂಬಾ ಗಂಭೀರ ಹುಡುಗಿಯಾಗಿದ್ದೆ" ಎಂದು ಹೇಳಿದಳು.

ಪೋರ್ಟ್‌ಮ್ಯಾನ್‌ ತನ್ನ ಶಾಲಾ ರಜಾದಿನಗಳನ್ನು ರಂಗಮಂದಿರ ಶಿಬಿರಗಳಲ್ಲಿ ಕಳೆಯುತ್ತಿದ್ದಳು. ಅವಳು 10 ವಯಸ್ಸಿನವಳಾಗಿರುವಾಗ, "ರೂತ್‌ಲೆಸ್‌!" ಗೆ ನಟನಾ ಪ್ರಾತ್ಯಕ್ಷಿಕೆ ನೀಡಲು ಹೋಗಿದ್ದಳು. ಶಾಲಾ ನಾಟಕದಲ್ಲಿ ಹತ್ಯೆಗೈಯಲು ತಯಾರಾಗುವ ಹುಡುಗಿಯ ಪಾತ್ರದಲ್ಲಿ ನಟಿಸಿದಳು. ಅವಳು ಲಾರಾ ಬೆಲ್‌ ಬುಂಡಿಗೆ ಪರ್ಯಾಯ ಪಾತ್ರಧಾರಿಯಾಗಿ ಆಯ್ಕೆಯಾದಳು. ಕಳೆದ 1994ರಲ್ಲಿ ಅವಳು ಲಕ್‌ ಬೆಸನ್‌ರ "ಲೆಯೊನ್‌" ("ದಿ ಪ್ರೋಫೆಷನಲ್‌" ಎಂದು ಕರೆಯುವ) ಚಿತ್ರದಲ್ಲಿ ಮಧ್ಯಮ ವಯಸ್ಸಿನ ಕೊಲೆಗಾರನೊಬ್ಬನ ಸ್ನೇಹತೆಯಾಗುವ ಮಗುವಿನ ಪಾತ್ರಕ್ಕಾಗಿ ನಟನಾ ಪರೀಕ್ಷೆ-ಪ್ರಾತ್ಯಕ್ಷಿಕೆ ನೀಡಿದ್ದಳು. ಆ ಪಾತ್ರ ದೊರೆತ ನಂತರ, ಅವಳು ಗೌಪ್ಯತೆ ಉಳಿಸುಕೊಳ್ಳುವುದಕ್ಕಾಗಿ, ತನ್ನ ಅಜ್ಜಿಯ ಮೊದಲ ಹೆಸರಾದ "ಪೋರ್ಟ್‌ಮ್ಯಾನ್‌" ಅನ್ನು ತನ್ನ ನಟನಾ ವಲಯದ ಹೆಸರಾಗಿ ಇಟ್ಟುಕೊಂಡಳು; DVDಯಲ್ಲಿ ಚಿತ್ರದ ನಿರ್ದೇಶಕರ ಪ್ರತಿಯಲ್ಲಿ ಅವಳನ್ನು ನಟಾಲಿಯಾ ಹರ್ಷಲಗ್‌ ಎಂದು ಹೆಸರಿಸಲಾಗಿತ್ತು. ಕಳೆದ 18 ನವೆಂಬರ್‌ 1994ರಲ್ಲಿ ಅವಳು ತನ್ನ 13ನೇ ವಯಸ್ಸಿನಲ್ಲಿ "ಲೆಯೊನ್‌" ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದಳು. ಅದೇ ವರ್ಷ ದೂರದರ್ಶನದಲ್ಲಿ ಪ್ರಸಾರವಾದ "ಡೆವಲಪಿಂಗ್‌" ಎನ್ನುವ ಕಿರುಚಿತ್ರದಲ್ಲಿ ಕಾಣಿಸಿಕೊಂಡಳು.

ಶಿಕ್ಷಣ
ಆರಂಭಿಕ ವೃತ್ತಿಜೀವನ
ಆರಂಭಿಕ ಜೀವನ
1995–1999